               EURÓPAI BIZOTTSÁG
            Brüsszel, 2017.2.6.
            COM(2017) 72 final
            2017/0026(NLE)
            Javaslat
            A TANÁCS HATÁROZATA
            Az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               A Kábítószer-bizottság a kábítószer-függőséggel foglalkozó szakértői bizottság tanácsadását követő Egészségügyi Világszervezet (WHO) ajánlásai alapján rendszeresen módosítja az ENSZ 1961. évi – az 1972. évi jegyzőkönyvvel módosított – Egységes Kábítószer Egyezményének (a továbbiakban: az 1961. évi ENSZ-egyezmény)
                  1
               , valamint a pszichotrop anyagokról szóló 1971. évi ENSZ-egyezmény (a továbbiakban: az 1971. évi ENSZ-egyezmény)
                  2
                mellékletébe foglalt anyagok jegyzékét.

               Mindegyik uniós tagállam aláírója az 1961. évi ENSZ-egyezménynek és az 1971. évi ENSZ-egyezménynek. Az Unió nem aláírója az ENSZ-egyezményeknek.

               A Kábítószer-bizottság az ENSZ Gazdasági és Szociális Tanácsának bizottsága, amelynek feladat- és jogkörét többek között az 1961. évi ENSZ-egyezmény és az 1971. évi ENSZ-egyezmény határozza meg. A bizottságot a Gazdasági és Szociális Tanács által kiválasztott 53 ENSZ tagállam alkotja. Jelenleg 12 tagállam a Kábítószer-bizottság szavazati joggal rendelkező tagja
                  3
               . Az Unió megfigyelői státusszal rendelkezik a Kábítószer-bizottságban.

               A WHO 2016. december 2-án azt ajánlotta az ENSZ Főtitkárának
                  4
               , hogy vegyen fel tíz új hatóanyagot az egyezmények jegyzékeibe. A szóban forgó anyagok közül csupán egy, az MDMB-CHMICA esetében van már folyamatban az uniós szintű ellenőrzési intézkedéseknek való alávetés. A Kábítószer és Kábítószerfüggőség Európai Megfigyelőközpontjának az új pszichoaktív anyagokra vonatkozó információcseréről, kockázatértékelésről és ellenőrzésről szóló 2005/387/IB tanácsi határozat
                  5
                6. cikke (2), (3) és (4) bekezdése rendelkezéseinek megfelelően készített kockázatértékelési jelentése alapján a Bizottság 2016. augusztus 31-én javaslatot nyújtott be az MDMB-CHMICA uniós szintű ellenőrzésnek való alávetésére
                  6
               .

               Az 1961. évi ENSZ-egyezmény és az 1971. évi ENSZ-egyezmény jegyzékeinek változtatásai minden tagállam esetében közvetlen hatást gyakorolnak a kábítószer-ellenőrzés terén meglévő uniós jog tárgyi hatályára. A tiltott kábítószer-kereskedelem területén a bűncselekmények tényállási elemeire és a büntetésekre vonatkozó minimumszabályok megállapításáról szóló, 2004. október 25-i 2004/757/IB tanácsi kerethatározat
                  7
                1. cikke kimondja, hogy a kerethatározat az alkalmazásában „kábítószer”: az 1961. évi ENSZ-egyezményben vagy az 1971. évi ENSZ-egyezményben foglalt anyagok bármelyike. A 2004/757/IB kerethatározatot tehát alkalmazni kell az 1961. évi ENSZ-egyezmény és az 1971. évi ENSZ-egyezmény jegyzékeiben felsorolt anyagokra. Ezért az említett egyezményekhez csatolt jegyzőkönyvek bármely változása – az EUMSZ 3. cikke (2) bekezdésének értelmében – közvetlenül érinti a közös uniós szabályokat és módosítja azok hatályát. Ez nem függ attól, hogy a szóban forgó anyagot már alávetették-e uniós szintű ellenőrzésnek az új pszichoaktív anyagokra vonatkozó információcseréről, kockázatértékelésről és ellenőrzésről szóló 2005/387/IB tanácsi határozat alapján.

               A Kábítószer-bizottság üléseit a tagállamoknak kell előkészíteniük, amikor a bizottságnak tanácsi közös álláspont kialakítása révén az anyagok jegyzékéről kell döntenie. Az Unió megfigyelői státuszából adódó korlátozások miatt ezt az álláspontot a Kábítószer-bizottságban jelenleg tagsággal rendelkező tagállamoknak kell képviselniük, amelyek a bizottságban együttesen, az Unió érdekében járnak el. Az Unió, amely nem tagja az 1961. évi ENSZ-egyezménynek és az 1971. évi ENSZ-egyezménynek, nem rendelkezik szavazati joggal a Kábítószer-bizottságban.

               Ezért a Bizottság javaslatot tesz a Kábítószer-bizottság 2017. március 13–17. között Bécsben megrendezésre kerülő 60. ülésszakán az Európai Unió nevében elfogadandó álláspontra. Az ülésszak tárgya az 1961. évi ENSZ-egyezmény és az 1971. évi ENSZ-egyezmény szerinti anyagjegyzékekbe való felvétel.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  E javaslat jogalapja az Európai Unió működéséről szóló szerződés (a továbbiakban: EUMSZ) 218. cikke (9) bekezdésével összefüggésben értelmezett 83. cikkének (1) bekezdése.

                  Az EUMSZ 83. cikkének (1) bekezdése a több tagállamra kiterjedő vonatkozású, különösen súlyos bűncselekmények egyikeként említi a tiltott kábítószer-kereskedelmet, és felhatalmazza az Európai Parlamentet és a Tanácsot a bűncselekményi tényállásokra és a büntetési tételekre vonatkozó minimális szabályok meghatározására a tiltott kábítószer-kereskedelem területén.

               Az EUMSZ 218. cikkének (9) bekezdése attól függetlenül alkalmazandó, hogy az Unió tagja-e a szóban forgó szervnek vagy részes fele-e az adott megállapodásnak. A Kábítószer-bizottság e cikk értelmében véve „megállapodás által létrehozott szerv”, mivel konkrét feladatkörét az 1961. évi ENSZ-egyezmény és az 1971. évi ENSZ-egyezmény alapján biztosították.

               A Kábítószer-bizottság jegyzékbevételi határozatai az EUMSZ 218. cikkének (9) bekezdése értelmében vett „joghatással bíró jogi aktusok”. Az 1961. évi ENSZ-egyezmény és az 1971. évi ENSZ-egyezmény szerint a Kábítószer-bizottság határozatai automatikusan kötelező erejűek, kivéve ha az egyik fél a vonatkozó határidőn belül határozat felülvizsgálata iránti kérelmet nyújt be a Gazdasági és Szociális Tanácshoz
                  8
               . A Gazdasági és Szociális Tanácsnak az ügyre vonatkozó határozatai jogerősek. A Kábítószer-bizottság jegyzékbevételi határozatai az uniós jogból, nevezetesen a 2004/757/IB kerethatározatból eredően az uniós jogrendben is joghatással rendelkeznek. Az 1961. évi ENSZ-egyezmény és az 1971. évi ENSZ-egyezmény jegyzékeinek változtatásai minden tagállam esetében közvetlen hatást gyakorolnak ezen uniós jogi eszköz tárgyi hatályára.

                  Változó geometria

                  A Szerződésekhez mellékelt, az átmeneti rendelkezésekről szóló (36. sz.) jegyzőkönyv 10. cikkének (4) bekezdése szerint az Egyesült Királyság bejelentette, hogy a Lisszaboni Szerződés hatálybalépése előtt, a büntetőügyekben folytatott rendőrségi és igazságügyi együttműködés terén elfogadott aktusok tekintetében nem fogadja el a Bizottság és a Bíróság teljes hatáskörét. Ennek megfelelően a 2004/757/IB kerethatározat és a 2005/387/IB bizottsági határozat 2014. december 1-jétől nem alkalmazandó az Egyesült Királyságra
                     9
                  .

                  Mivel a Kábítószer-bizottság jegyzékbevételi határozatai nem érintik a tiltott kábítószer-kereskedelem területére vonatkozó közös szabályokat, amelyek kötelezőek az Egyesült Királyságra nézve, az említett tagállam nem vesz részt a szóban forgó jegyzékbevételi határozatok elfogadásakor az Unió nevében képviselendő álláspont meghatározásáról szóló tanácsi határozat elfogadásában.

                  •
                        Szubszidiaritás

               Tárgytalan.

                  •
                        Arányosság

                  A javaslat arányos, és nem haladja meg a célkitűzések eléréséhez szükséges mértéket, mivel az az uniós szinten aggályos új pszichoaktív anyagokra vonatkozik.

               •A jogi aktus típusának megválasztása

                  Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               2017/0026 (NLE)

               Javaslat

               A TANÁCS HATÁROZATA

               Az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 83. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Egyesült Nemzetek Szervezete (ENSZ) 1972. évi jegyzőkönyvvel
                  10
                módosított, 1961. évi Egységes Kábítószer Egyezménye
                  11
                1975. augusztus 8-án lépett hatályba.

               (2)Az ENSZ 1972. évi jegyzőkönyvvel módosított, 1961. évi Egységes Kábítószer Egyezményének 3. cikke értelmében a Kábítószer-bizottság dönthet anyagoknak az említett egyezmény jegyzékeibe történő felvételéről. A jegyzékeket csupán az Egészségügyi Világszervezet (WTO) ajánlásainak megfelelően módosíthatja, úgy is dönthet azonban, hogy nem hajtja végre a WHO által ajánlott változtatásokat.

               (3)A pszichotrop anyagokról szóló 1971. évi ENSZ-egyezmény 1976. augusztus 16-án lépett hatályba.

               (4)A pszichotrop anyagokról szóló 1971. évi ENSZ-egyezmény 2. cikke értelmében a Kábítószer-bizottság – a WHO ajánlásai alapján – dönthet anyagoknak az említett egyezmény jegyzékeibe történő felvételéről vagy azokból való törléséről. Széles körű mérlegelési jogkörrel rendelkezik a gazdasági, szociális, jogi, adminisztratív és egyéb tényezők figyelembevétele érdekében, azonban nem járhat el önkényesen.

               (5)A két egyezmény jegyzékeinek változtatásai minden tagállam esetében közvetlen hatást gyakorolnak a kábítószer-ellenőrzés terén meglévő uniós jog tárgyi hatályára. A 2004/757/IB tanácsi kerethatározatot
                  12
                alkalmazni kell az 1961. évi Egységes Kábítószer Egyezményhez és a pszichotrop anyagokról szóló 1971. évi ENSZ-egyezményhez csatolt jegyzékekben felsorolt anyagokra. Ezért az ezen egyezményekhez csatolt jegyzőkönyvek bármely változása – az Európai Unió működéséről szóló szerződés 3. cikke (2) bekezdésének értelmében – közvetlenül érinti a közös uniós szabályokat és módosítja azok hatályát.

               (6)A Kábítószer-bizottság 2017. március 13–17. között Bécsben megrendezésre kerülő 60. ülésszakán várhatóan döntést hoz tíz új anyagnak az egyezmények jegyzékeibe való felvételéről.

               (7)Az Unió nem részes fele az érintett ENSZ-egyezményeknek. Megfigyelői státusszal rendelkezik a Kábítószer-bizottságban, amelyben jelenleg 12 tagállam szavazati joggal rendelkező tag. Ezért a Tanácsnak fel kell hatalmaznia a tagállamokat az Unió álláspontjának képviseletére az ENSZ 1972. évi jegyzőkönyvvel módosított, 1961. évi Egységes Kábítószer Egyezménye, valamint a pszichotrop anyagokról szóló 1971. évi ENSZ-egyezmény szerinti anyagjegyzékekbe való felvétel tekintetében, mivel az új anyagoknak az egyezmények jegyzékeibe való felvétele az Unió kizárólagos hatáskörébe tartozik.

               (8)A WHO 2016. december 2-án azt ajánlotta az ENSZ Főtitkárának, hogy egészítsék ki két új anyaggal az ENSZ 1972. évi jegyzőkönyvvel módosított, 1961. évi Egységes Kábítószer Egyezményéhez csatolt I. jegyzéket, nyolc új anyaggal pedig a pszichotrop anyagokról szóló 1971. évi ENSZ-egyezményhez csatolt II. jegyzéket.

               (9)A WHO kábítószer-függőségi szakértői bizottságának értékelése szerint az U-47700 (3,4-diklor-N-(2-dimetilamin-ciklohexil)-N-metil-benzamid) hasonló visszaélés elkövetésére és hasonló negatív egészségügyi következmények kiváltására alkalmas vegyület, mint az ENSZ 1961. évi Egységes Kábítószer Egyezményének I. jegyzékébe foglalt, ellenőrzött opioidok, például a morfin és az AH-7921. Nem létezik igazolt gyógyászati felhasználása, alkalmazása pedig halálesetekhez vezetett. Elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek vele, és ez közegészségügyi és társadalmi problémává válhat, ami indokolttá teszi az anyag nemzetközi ellenőrzés alá vonását. Következtetésképpen a WHO azt ajánlja, hogy az U-47700-at vegyék fel az ENSZ 1961. évi Egységes Kábítószer Egyezményének I. jegyzékébe.

               (10)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat
                  13
                feltételei szerinti új pszichoaktív anyagként ellenőrzi az U-47700-at, amelynek jelenlétét az Unió tizennégy tagállamában mutatták ki. Az anyag, amelyet nyíltan értékesítenek a piacon, súlyos nemkívánatos eseményekkel, többek között halálesetekkel, hozható kapcsolatba, és az Unió korai előrejelző rendszere közegészségügyi figyelmeztető jelzést adott ki rá nézve.

               (11)Ezért célszerű, hogy az Unió tagállamai arra az álláspontra helyezkedjenek, hogy az U-47700-at fel kell venni az ENSZ 1961. évi Egységes Kábítószer Egyezményének I. jegyzékébe.

               (12)A WHO kábítószer-függőségi szakértői bizottságának értékelése szerint a butirfentanil (N-fenil-N-[1-(2-feniletil)-4-piperidinil]-butánamid) hasonló visszaélés elkövetésére és hasonló negatív egészségügyi következmények kiváltására alkalmas vegyület, mint az ENSZ 1961. évi Egységes Kábítószer Egyezményének I. jegyzékébe foglalt, ellenőrzött opioidok, például a morfin és a fentanil. Át is alakítható fentanillá. Nem létezik igazolt gyógyászati felhasználása, alkalmazása pedig halálesetekhez vezetett. Elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek vele, és ez közegészségügyi és társadalmi problémának minősülhet, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a butirfentanilt vegyék fel az ENSZ 1961. évi Egységes Kábítószer Egyezményének I. jegyzékébe.

               (13)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi a butirfentanilt, amelynek jelenlétét az Unió hat tagállamában mutatták ki. Az anyag, amelyet nyíltan értékesítettek a piacon, súlyos, nemkívánatos eseményekkel hozható kapcsolatba (jelenlétét kimutatták legalább egy halálesetet követően), és az Unió korai előrejelző rendszere közegészségügyi figyelmeztető jelzést adott ki rá nézve.

               (14)Ezért célszerű, hogy az Unió tagállamai arra az álláspontra helyezkedjenek, hogy a butirfentanilt fel kell venni az ENSZ 1961. évi Egységes Kábítószer Egyezményének I. jegyzékébe.

               (15)A WHO kábítószer-függőségi szakértői bizottságának értékelése szerint a 4-metiletkatinonnal vagy a 4-MEC-kel (2-(etilamin)-1-(4-metilfenil) propán-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek a 4-MEC-kel, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a 4-MEC-et vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (16)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi a 4-MEC-et, amelynek jelenlétét az Unió tizenkilenc tagállamában mutatták ki. Az anyag, amelyet nyíltan értékesítettek a piacon, összefüggésbe hozható néhány súlyos, nemkívánatos eseménnyel, többek között halálesetekkel.

               (17)Ezért célszerű, hogy az Unió tagállamai arra az álláspontra helyezkedjenek, hogy a 4-MEC-et fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (18)A WHO kábítószer-függőségi szakértői bizottságának értékelése szerint az etilonnal (1-(2H-1,3-benzodioxol-5-il)-2-(etilamin)propán-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A WHO kábítószer-függőségi szakértői bizottsága elismerte, hogy az etilon (1-(2H-1,3-benzodioxol-5-il)-2-(etilamin)propán-1-on) hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek az etilonnal, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy az etilont vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (19)A Kábítószer és Kábítószerfüggőség Európai Megfigyelőközpontja az új pszichoaktív anyagokra vonatkozó információcseréről, kockázatfelmérésről és ellenőrzésről szóló 2005/387/IB tanácsi határozat feltételei szerinti új pszichoaktív anyagként ellenőrzi az etilont, amelynek jelenlétét az Unió 19 tagállamában mutatták ki. Az anyag, amelyet nyíltan értékesítettek a piacon, összefüggésbe hozható néhány súlyos, nemkívánatos eseménnyel, többek között halálesetekkel.

               (20)Ezért célszerű, hogy az Unió tagállamai arra az álláspontra helyezkedjenek, hogy az etilont fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (21)A WHO kábítószer-függőségi szakértői bizottságának értékelése szerint a pentedronnal vagy α-metilamino-valerofenonnal (2-(metilamino)-1-fenilpentan-1-on) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekkel és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok. A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek pentedronnal, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a pentedront vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (22)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi a pentedront, amelynek jelenlétét az Unió tizennyolc tagállamában mutatták ki. Az anyag, amelyet nyíltan értékesítettek a piacon, összefüggésbe hozható néhány súlyos, nemkívánatos eseménnyel, többek között halálesetekkel.

               (23)Ezért célszerű, hogy az Unió tagállamai arra az álláspontra helyezkedjenek, hogy a pentedront fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (24)A WHO kábítószer-függőségi szakértői bizottságának értékelése szerint az etilfenidáttal vagy EPH-val (etil fenil(piperidin-2-il)acetáz) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek az etilfenidáttal, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy az etilfenidátot vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (25)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi az etilfenidátot, amelynek jelenlétét az Unió tizenhárom tagállamában mutatták ki. Az anyag, amelyet nyíltan értékesítettek a piacon, összefüggésbe hozható súlyos, nemkívánatos eseményekkel, többek között lágyrészfertőzésekkel és halálesetekkel. A befecskendezéshez köthető lágyrészfertőzések tekintetében az Unió korai előrejelző rendszere közegészségügyi figyelmeztető jelzést adott ki.

               (26)Ezért célszerű, hogy az Unió tagállamai arra az álláspontra helyezkedjenek, hogy az etilfenidátot fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (27)A WHO kábítószer-függőségi szakértői bizottságának értékelése szerint az MPA-val vagy metiopropaminnal (N-metil-1-(tiofen-2-il)propán-2-amin) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok. A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek a metiopropaminnal, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a metiopropamint vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (28)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi az MPA-t, amelynek jelenlétét az Unió tizenhét tagállamában mutatták ki. Az anyag, amelyet nyíltan értékesítettek a piacon, súlyos, nemkívánatos eseményekkel, többek között halálesetekkel hozható összefüggésbe.

               (29)Ezért célszerű, hogy az Unió tagállamai arra az álláspontra helyezkedjenek, hogy a metiopropamint fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (30)A WHO kábítószer-függőségi szakértői bizottságának értékelése szerint az MDMB-CHMICA-val (N-{[1-(ciklohexilmetil)-1H-indol-3-il]karbonil}-3-metil-L-valinát) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekkel és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok. A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek az MDMB-CHMICA-val, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy az MDMB-CHMICA-t vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (31)A Kábítószer és Kábítószerfüggőség Európai Megfigyelőközpontja által, a 2005/387/IB tanácsi határozat
                  14
                6. cikke (2), (3) és (4) bekezdése rendelkezéseinek megfelelően végzett, valamint a Bizottságnak és a Tanácsnak 2016. július 28-án benyújtott kockázatértékelési jelentés szerint az MDMB-CHMICA magas hatáserőssége és a vegyület erősen változó jelenléte a „legal high” termékekben a heveny toxicitás jelentős veszélyét eredményezi. Nyolc tagállam összesen 28 halálesetet és 25 heveny mérgezést jelentett az MDMB-CHMICA-hoz köthetően. A Bizottság ezért 2016. augusztus 31-én javaslatot fogadott el annak érdekében, hogy az MDMB-CHMICA-t uniós szintű ellenőrzési intézkedések hatálya alá vonja
                  15
               .

               (32)Ezért célszerű, hogy az Unió tagállamai arra az álláspontra helyezkedjenek, hogy az MDMB-CHMICA-t fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (33)A WHO kábítószer-függőségi szakértői bizottságának értékelése szerint az 5F-APINACA-val vagy 5F-AKB-48-cal (N-(adamantan-1-il)-1-(5-fluorpentil)-1H-indazol-3-karboxamid) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek 5F-APINACA-val, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a 5F-APINACA-t vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (34)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi az 5F-APINACA-t, amelynek jelenlétét az Unió húsz tagállamában mutatták ki. Az anyag, amelyet nyíltan értékesítettek a piacon, súlyos, nemkívánatos eseményekkel, többek között halálesetekkel hozható összefüggésbe.

               (35)Ezért célszerű, hogy az Unió tagállamai arra az álláspontra helyezkedjenek, hogy az 5F-APINACA-t fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (36)A WHO kábítószer-függőségi szakértői bizottságának értékelése szerint az XLR-11-gyel [1-(5-fluorpentil)-1H-indol-3-il](2,2,3,3-tetrametilciklopropil) való visszaéléssel összefüggésben felmerülő közegészségügyi és társadalmi kockázat jelentős mértékű. A gyógyászati hasznosság nem igazolt. A bizottság elismerte, hogy hasonló visszaélésekre ad lehetőséget és hasonló negatív egészségügyi következményekkel jár, mint a pszichotrop anyagokról szóló 1971. évi ENSZ-egyezmény II. jegyzékében szereplő anyagok, például a JWH-018 és az AM-2201. A bizottság szerint elegendő bizonyíték áll rendelkezésre a tekintetben, hogy visszaélnek vagy valószínűleg visszaélnek XLR-11-gyel, így közegészségügyi és társadalmi problémának minősül, ami indokolttá teszi az anyag nemzetközi ellenőrzés alá vonását. A WHO ezért azt ajánlja, hogy a XLR-11-et vegyék fel a pszichotrop anyagokról szóló 1971. évi ENSZ-egyezmény II. jegyzékébe.

               (37)A Kábítószer és Kábítószerfüggőség Európai Megfigyelőközpontja a 2005/387/IB tanácsi határozat feltételei szerinti új pszichoaktív anyagként ellenőrzi az XLR-11-et, amelynek jelenlétét az Unió tizenhét tagállamában mutatták ki. Az anyag, amelyet nyíltan értékesítettek a piacon, néhány súlyos nemkívánatos eseménnyel hozható kapcsolatba (jelenlétét kimutatták legalább egy halálesetet követően), és az Unió korai előrejelző rendszere közegészségügyi figyelmeztető jelzést adott ki rá nézve.

               (38)Ezért célszerű, hogy az Unió tagállamai arra az álláspontra helyezkedjenek, hogy az XLR-11-et fel kell venni a pszichotrop anyagokról szóló 1971. évi ENSZ-egyezmény I. jegyzékébe.

               (39)Az Európai Unióról szóló szerződéshez és az Európai Unió működéséről szóló szerződéshez csatolt, az átmeneti intézkedésekről szóló 36. sz. jegyzőkönyv 10. cikkének (4) bekezdése szerint a 2004/757/IB kerethatározat és a 2005/387/IB tanácsi határozat 2014. december 1-jétől nem alkalmazandó az Egyesült Királyságra. Az Egyesült Királyság ezért nem vesz részt e határozat elfogadásában.

               ELFOGADTA EZT A HATÁROZATOT:

               1. cikk

               A tagállamoknak az Unió nevében az e határozat mellékletében foglaltaknak megfelelő álláspontot kell képviselniük a Kábítószer-bizottságban 2017 márciusában, amikor a testület eleget tesz annak a felszólításnak, hogy 60. ülésszakán fogadjon el olyan határozatokat, amelyek további anyagokkal egészítik ki az ENSZ – 1972. évi jegyzőkönyvvel módosított – 1961. évi Egységes Kábítószer Egyezménye, valamint a pszichotrop anyagokról szóló 1971. évi ENSZ-egyezmény jegyzékeit.

               Az álláspontot a Kábítószer-bizottságban tagsággal rendelkező tagállamoknak kell képviselniük, amelyek együttesen, az Unió érdekében járnak el.

               2. cikk

               Ennek a határozatnak a Szerződéseknek megfelelően a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)
                  Az Egyesült Nemzetek Szerződéseinek Tára, 978. kötet, 14152. o.

                     (2)
                  Az Egyesült Nemzetek Szerződéseinek Tára, 1019. kötet, 14956. o.

                     (3)
                  Ausztria, Belgium, Cseh Köztársaság, Egyesült Királyság, Franciaország, Hollandia, Horvátország, Magyarország, Németország, Olaszország, Spanyolország, Szlovákia.

                     (4)
                  A Kábítószer-bizottság 2016. december 2-i, újra összehívott 59. ülésén tett szóbeli nyilatkozat; lásd még a kábítószer-függőséggel foglalkozó szakértői bizottság 38. jelentésének kivonatát:

                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf

                  .

                     (5)
                  HL L 127., 2005.5.20., 32. o.

                     (6)
                  Javaslat – A Tanács 2016. augusztus 31-i határozata az MDMB-CHMICA új pszichoaktív anyag ellenőrzési intézkedéseknek való alávetéséről (COM(2016) 548 final).

                     (7)
                  HL L 335., 2004.11.11., 8. o.

                     (8)
                  Az 1961. évi ENSZ-egyezmény 3. cikkének (7) bekezdése; az 1971. évi ENSZ-egyezmény 2. cikkének (7) bekezdése.

                     (9)
                  Lásd: a Bizottság 2014/858/EU határozata (2014. december 1.) a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusokban való részvételi szándékára vonatkozó bejelentésről (HL L 345., 2014.12.1., 6. o.). A Lisszaboni Szerződés hatálybalépése előtt, a büntetőügyekben folytatott rendőrségi és igazságügyi együttműködés területén elfogadott uniós jogi aktusok jegyzékének 29. és 33. pontja, amely az átmeneti rendelkezésekről szóló (36. sz.) jegyzőkönyv 10. cikkének (4) bekezdése alapján 2014. december 1-jétől nem alkalmazandó az Egyesült Királyságra (HL C 430., 2014.12.1., 17. o.).

                     (10)
                  Az Egyesült Nemzetek Szerződéseinek Tára, 1019. kötet, 14956. o.

                     (11)
                  Az Egyesült Nemzetek Szerződéseinek Tára, 978. kötet, 14152. o.

                     (12)
                  A Tanács 2004/757/IB kerethatározata (2004. október 25.) a tiltott kábítószer-kereskedelem területén a bűncselekmények tényállási elemeire és a büntetésekre vonatkozó minimumszabályok megállapításáról (HL L 335., 2004.11.11., 8. o.).

                     (13)
                  A Tanács 2005/387/IB határozata az új pszichoaktív anyagokra vonatkozó információcseréről, kockázatfelmérésről és ellenőrzésről (HL L 127., 2005.5.20., 32. o.):

                     (14)
                  HL L 127., 2005.5.20., 32. o.

                     (15)
                  A metil 2-[[1-(ciklohexilmetil)-1H-indol-3-karbonil]amino]-3,3-dimetilbutanoát (MDMB-CHMICA) új pszichoaktív anyag ellenőrzési intézkedéseknek való alávetéséről szóló tanácsi határozatra irányuló javaslat (COM(2016) 548 final).

    ---documentbreak---

               EURÓPAI BIZOTTSÁG
            Brüsszel, 2017.2.6.
            COM(2017) 72 final
            MELLÉKLETEK
            a következőhöz:
            Javaslat A TANÁCS HATÁROZATA
            Az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról

               MELLÉKLETEK

               a következőhöz:

               Javaslat
                  A TANÁCS HATÁROZATA

               Az 1972. évi jegyzőkönyvvel módosított, 1961. évi Egységes Kábítószer Egyezmény és a pszichotrop anyagokról szóló 1971. évi egyezmény szerinti anyagjegyzékekbe való felvétel tekintetében a Kábítószer-bizottság 60. ülésszakán az Európai Unió nevében képviselendő álláspontról

               A Kábítószer-bizottságban tagsággal rendelkező, az Unió érdekében együttesen eljáró tagállamok által a Kábítószer-bizottság 2017. márciusi, 60. ülésszakán az ellenőrzés hatálya alá tartozó anyagokat érintő változtatások tekintetében képviselendő álláspont:

               (1)Az U-47700-t fel kell venni az ENSZ 1972. évi jegyzőkönyvvel módosított, 1961. évi Egységes Kábítószer Egyezményének I. jegyzőkönyvébe.

               (2)A butirfentanilt fel kell venni az ENSZ – az 1972. évi jegyzőkönyvvel módosított – 1961. évi Egységes Kábítószer Egyezményének I. jegyzőkönyvébe.

               (3)A 4-MEC-et (4-metiletkatinon) fel kell venni a pszichotrop anyagokról szóló 1971. évi ENSZ egyezmény II. jegyzékébe.

               (4)Az etilént fel kell venni a pszichotrop anyagokról szóló 1971. évi ENSZ egyezmény II. jegyzékébe.

               (5)A pentedront (α-metilamino-valerofenon) fel kell venni a pszichotrop anyagokról szóló 1971. évi ENSZ egyezmény II. jegyzékébe

               (6)Az etilfenidátot (EPH) fel kell venni a pszichotrop anyagokról szóló 1971. évi ENSZ egyezmény II. jegyzékébe

               (7)Az MPA-t (metiopropamin) fel kell venni a pszichotrop anyagokról szóló 1971. évi ENSZ egyezmény II. jegyzékébe

               (8)Az MDMB-CHMICA-t fel kell venni a pszichotrop anyagokról szóló 1971. évi ENSZ egyezmény II. jegyzékébe.

               (9)Az 5F-APINACA-t (5F-AKB48) fel kell venni a pszichotrop anyagokról szóló 1971. évi ENSZ egyezmény II. jegyzékébe

               (10)Az XLR-11-et fel kell venni a pszichotrop anyagokról szóló 1971. évi ENSZ egyezmény II. jegyzékébe